་བ་ལོ་ཀི་ཏེ་ཤྭ་ཏ་མ་ཧཱ་སུ་པད་
མེ་ཨཱཿཧཱུཾ་ཧཱྃ། ཞེས་དང༌། དེས་ཀྱང་དེ་བཞིན་གཤེགས་ཀུན་འདུས་པའི་བློས། ཨ་ཧོ་མ་ཧཱ་སུ་ཁཾ།
ཞེས་བརྗོད་ཅིང་བཏུང་ངོ༌། །ཤེས་རབ་མས་ཀྱང་ལངས་ནས་གོས་མེད་པ་ཉིད་དུ་བྱས་ཏེ། རང་
གི་ཆུ་སྐྱེས་ན་གནས་པའི་བྱང་ཆུབ་ཀྱི་སེམས་དེའི་ཁར་དབབ་ཅིང༌། འདི་དེ་དཔའ་བོ་ལྷ་མོ་
རྣམས། །དམ་ཚིག་རྨད་བྱུང་ཆེན་པོ་སྟེ། །ཁམས་ལྔ་ལྡན་པའི་རོས་རྟོགས་བྱེད། །བདེ་བ་དམ་
པ་མྱང་བར་བྱ། །ཨོཾ་མཱཾ་པཱཎྜ་ར་ཝ་སི་ནི་ཧྲི། ཞེས་བརྗོད་ཅིང་བྱིན་ལ། དེས་ཀྱང་སྔར་བཞིན་
འཐུངས་པས་མགྲིན་པར་རྩ་སྟོང་ཕྲག་བདུན་ཅུ་གཉིས་སུ་འདུས་པའི་རྩ་འདབ་སོ་གཉིས་པོ་
བྱང་ཆུབ་སེམས་ཀྱིས་གང་། དེ་ནས་བརྒྱུད་ནས་ལུས་ཐམས་ཅད་གང་བས་གསལ་སྟོང་བདེ་
བས་བརྒྱན་པའི་ཏིང་ངེ་འཛིན་སྐྱེས་པར་བསམ་ཞིང༌། སྔར་གྱི་མིག་དར་འབྱེད་པའི་སྔགས་
ཀྱིས་མིག་དར་བསལ་ནས། ཕྱག་རྒྱའི་བྷ་ག་ལ་བལྟས་པས་བྱང་ཆུབ་ཀྱི་སེམས་གཡོས་པའི་
མཆོག་དགའི་བདེ་བ་སྟོང་པ་དང་གཉིས་སུ་མེད་པར་རང་རིག་པ་ནི་གསང་དབང་སྟེ། དེ་ལྟར་
བྷ་གའི་དཀྱིལ་འཁོར་མཐོང་། གསང་བའི་དབང་ཐོབ། ངག་གི་དྲི་མ་དག། ལམ་བདག་བྱིན་
གྱིས་བརླབ་པའི་རིམ་པ་ལ་སོགས་པ་སྒོམ་པ་ལ་དབང་། འབྲས་བུ་ལོངས་སྤྱོད་རྫོགས་སྐུ་
འགྲུབ་པའི་ས་བོན་བཞག། གསུང་རྡོ་རྗེ་མངོན་དུ་གྱུར་པའི་སྐལ་པ་དང་ལྡན་པར་བྱས་སོ་ཞེས་
དག་པ་སྦྱིན་ནོ། །
དེ་ནས་སློབ་མས་མཎྜལ་ཕུལ། ཕྱག་བྱས་ནས། བཅོམ་ལྡན་ཞི་བ་ཆེན་པོ་ཀྱེ། །རྡོ་རྗེ་
སྦྱོར་ལས་ཡང་དག་བྱུང་། །མི་བྱེད་ཕྱག་རྒྱ་རབ་ཏུ་བསྒྲུབ། །རྡོ་རྗེ་རྣལ་འབྱོར་ལས་བྱུང་བ། །
-257-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བདག་ཉིད་ཆེན་པོ་ཁྱེད་བཞིན་དུ། །གཙོ་བོས་བདག་ཀྱང་མཛད་དུ་གསོལ། །འཁོར་བ་འདམ་
གྱི་ཚོགས་ནང་དུ། །བྱིང་བ་སྐྱབས་མེད་བདག་ལ་སྐྱོབས། །ཞེས་ལན་གསུམ་གསོལ་བ་བཏབ།
ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་མ་མཐོང་བའི་མིག་དགབ་པའི་ཕྱིར་སྤྱན་དར་
བཅིང༌། བསང་སྦྱངས་གཙོ་བོར་བསྐྱེད། ཡེ་ཤེས་གཞུག།
སྐུ་གསུང་ཐུགས་བྱིན་གྱིས་བརླབས་པ་རྣམས་བྱས་ནས། དེའི་ལག་པར་སློབ་མས་
ཕུལ་བའི་རིག་མ་ལོ་བཅུ་གཉིས་ཡན་ཆད་ཉི་ཤུ་མན་ཆད།
གཟུགས་དང་ལང་ཚོ་དང་ལྡན་ཞིང་
རྒྱན་ཐམས་ཅད་ཀྱིས་བརྒྱན་པ། དམ་ཚིག་དང་སྡོམ་པ་ལ་གནས་པ་གཏད་ལ། དགའ་སྟེར་
གནས་སྟེར་ལྷ་མོ་ནི། །སྣ་ཚོགས་གཟུགས་ཅན་ཡིད་འོང་མ། །ཟུང་ཞིག་ཟུང་ཞིག་སེམས་པ་
ཆེ། །ཁྱེར་ལ་མཆོད་པ་དག་ཏུ་གྱིས། །འདི་ནི་སངས་རྒྱས་ཐམས་ཅད་ཀྱི། །རིག་པའི་བརྟུལ་
ཞུགས་བླ་ན་མེད། །བླུན་པོ་གང་ཞིག་འདི་སྤོང་བ། །དེ་ལ་མཆོག་གི་བདེ་བ་མེད། །ཅེས་བརྗོད་
དེ་རིག་མ་གཏད་དོ། །
དེ་ནས་རིག་མ་དེས་སྐྲ་བཤིག། གོས་དང་བྲལ་བར་བྱས་ཏེ། བཤང་གཅི་དག་ནི་ཟ་བ་
དང༌། །ཁྲག་དག་ཁུ་བ་དེ་བཞིན་ཏེ། །ཤ་ཆེན་བསྟེན་པར་བུ་སྤྱོའམ། །བུད་མེད་རྣམས་ལ་གུས་
པ་དང༌། །བྷ་གའི་པད་མར་འོ་བྱེད་པར། །བུ་ཁྱོད་ཇི་ལྟར་དགའ་བར་སྨྲོས། །ཞེས་བརྗོད་པར་
བསམ་ལ། དེའི་ལན་དུ། ལྷ་མོ་ཅི་ཕྱིར་བདག་མི་སྤྲོ། །ཁུ་ཁྲག་ལ་སོགས་བཟའ་བ་དང༌། །བུད་
མེད་རྣམས་ལ་རྟག་གུས་དང༌། །བྷ་གའི་པད་མར་འོ་བགྱིད་དོ། །ཞེས་ལན་བཏབ་པས། ལྷ་མོ་
དེ་མཉེས་ཏེ། གུར་གུམ་ལ་སོགས་དྲི་ཞིམ་པར་བྱས་པའི་པད་མ་རབ་ཏུ་རྒྱས་པ་ཁ་ཕྱེ་ནས་
སློབ་མ་ལ་བསྟན་ཏེ། ཨེ་མ་ང་ཡི་པད་མ་འདི། །བདེ་བ་ཀུན་དང་ཡང་དག་ལྡན། །ཅི་སྟེ་ཆོ་ག་
བཞིན་བསྟེན་ན། །དེ་ཡི་མདུན་ན་ང་གནས་ཏེ། །སངས་རྒྱས་མཉེས་པ་ལ་སོགས་པ། །བྱ་བ་
ཐམས་ཅད་པད་མས་བྱེད། །བདེ་ཆེན་རྒྱལ་པོ་རང་ཉིད་ནི། །འདི་ཉིད་དུ་ནི་ཡང་དག་གནས། །
-258-

སྔགས་ལ་འཇུག་པའི་སྒོ་ལས། ཐུགས་རྗེ་ཆེན་པོའི་ཆོས་སྐོར་རིམ་པ། ༨༩༽
བྷཉྫ་མོཀྵ་ཧོཿ དེ་ནས་སློབ་མས་རང་སྤྱན་རས་གཟིགས་དང༌། རིག་མ་ན་བཟའ་དཀར་མོར་
བསྐྱེད། རྡོ་རྗེ་པད་མ་སྒྲུབ་ཐབས་བཞིན་བྱིན་གྱིས་བརླབས་ལ། ཤེས་རབ་མའི་གཡོན་གྱི་ཆར་
སོང་བའི་རྩའི་རྩེ་མོ་ཧྲི༔
དམར་པོ་དང་ལྡན་པ་མཛུབ་མོ་དང་ལྕེས་སིད་ཅེས་བྱས་པས་བསྐུལ་
ནས། ༀ་ཤི་ཤི་ཤི་ཧ་ཧ་ཧ་སྭཱ་ཧཱ། ༀ་སརྦ་ཏ་ཐཱ་ག་ཏ་ཨ་ནུ་རཱ་ག་ཎ་བཛྲ་སྭ་བྷཱ་ཝ་ཨད་མ་ཀོ་ཧཾ།
ཞེས་བརྗོད་ཅིང༌། རང་གི་སྙིང་ཁའི་ས་བོན་གྱིས་སྤྱན་དྲངས་པའི་དེ་བཞིན་གཤེགས་མ་བཀུག་
སྟེ། བླ་མས་ཀྱང་གཤེགས་པ་གཤེགས་མ་དཔག་ཏུ་མེད་པ་སྤྱན་དྲངས། དེའི་ལུས་ལ་བཅུག་
པས་རོ་གཅིག་ཏུ་གྱུར་པར་མོས་ལ། སྙོམས་འཇུག་གི་སྦྱོར་བ་བྱས་པས། གཏུམ་མོའི་མེས།
གཙུག་ཏོར་གྱི་ཧཾ་ཡིག་བཞུ་བའི་ཐིག་ལེ་དཔྲལ་བའི་བར་དུ་བབས་པ་དགའ་བ། མགྲིན་པར་
མཆོག་དགའ། གསང་གནས་སུ་ཁྱད་དགའ། རྡོ་རྗེ་ནོར་བུའི་རྩེ་མོའི་བར་གང་ནས་ཕྱིར་མ་
ཟགས་པ་ཆ་བཅུ་དྲུག་པ་ལྷན་ཅིག་སྐྱེས་པའི་དགའ་བའི་བདེ་བ་ཉམས་སུ་མྱོང་བར་བྱ་ཞིང༌།
ནུས་པ་ཇི་ལྟ་བས་བཟུང་ལ། ཧཱུཾ་ཞེས་བརྗོད་པ་དང་བཙན་ཐབས་ཀྱིས་གྱེན་དུ་དྲངས་པས།
གསང་བར་དགའ་བ། སྙིང་ཁར་མཆོག་དགའ། དཔྲལ་བར་ཁྱད་དགའ། གཙུག་ཏོར་དུ་ལྷན་
ཅིག་སྐྱེས་དགའ་བརྟན་པར་བསམ་ལ། ཡས་བརྟན་མས་བརྟན་གྱི་དགའ་བ་བཞི་ངོས་འཛིན་
དུ་གཞུག། མ་ནུས་ན་དལ་བུས་བཏང་ལ། པད་མ་ནས་ལྕེས་བླངས་ཏེ། དེ་ཁོ་ན་ཉིད་ལྟ་ལ་
དམ་ཚིག་གི་བྱང་ཆུབ་ཀྱི་སེམས་བཏུང་ངོ༌། །དེ་ནས་གཉིས་ཀའི་གདོང་གཡོགས་བསལ་ལ།
ཀུན་རྫོབ་བྱང་ཆུབ་སེམས་ཀྱི་དཀྱིལ་འཁོར་མཐོང་། ཤེས་རབ་ཡེ་ཤེས་ཀྱི་དབང་ཐོབ། ཡིད་
ཀྱི་དྲི་མ་དག། ནོར་བུ་འགེངས་པའི་རྣམ་པའམ། ཕོ་ཉའི་ལམ་སྒོམ་པ་ལ་དབང༌། དམ་ཚིག་ཏུ་
ཕྱག་རྒྱ་བསྟེན་པ་ལ་དབང་། འབྲས་བུ་ཆོས་སྐུ་ཐོབ་པའི་ས་བོན་བཞག། ཐུགས་རྡོ་རྗེ་མངོན་
དུ་གྱུར་པའི་སྐལ་པ་ཅན་དུ་བྱས་སོ་ཞེས་དག་པ་སྦྱིན་ནོ། །
དེ་ནས་བླ་མ་ལ་མཎྜལ་དང་ཡོན་ཕུལ་ལ། ཞབས་སྤྱི་བོས་ཕྱག་བྱས་ཏེ། ཁྱོད་ཞབས་པད་མོའི་
-259-

བོ་དོང་པཎ་ཆེན་གྱི་གཟུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
བཀའ་དྲིན་གྱིས། །གཙོ་བོ་དབང་བསྐུར་རྣམ་གསུམ་ཐོབ། །དེ་རིང་རིན་ཆེན་བཞི་པ་ཡང་། །
བདག་ལ་བཀའ་དྲིན་རབ་ཏུ་གསོལ། །ཞེས་ལན་གསུམ་གསོལ་བ་བཏབ་ལ། སྤྱན་དར་
བཅིངས་སམ། མ་བཅིངས་ཀྱང་རུང་། རྒྱུད་ལས། དང་པོ་ལ་ནི་བུམ་པའི་དབང་། །གཉིས་པ་
ལ་ནི་གསང་བའི་དབང་། །གསུམ་པ་ཤེས་རབ་ཡེ་ཤེས་ཏེ། །བཞི་པ་དེ་ཡང་དེ་བཞིན་ནོ། །
ཞེས་གསུངས་པས། དབང་གསུམ་པའི་དུས་སུ་ཉམས་སུ་མྱོང་བའི་ལྷན་ཅིག་སྐྱེས་པའི་དགའ་
བའི་ཡེ་ཤེས་དེའི་དཔེས་མཚོན་པའི་དོན་གྱི་ལྷན་ཅིག་སྐྱེས་པའི་ཡེ་ཤེས་དབང་བཞི་པ་དེ་ཚིག་
གི་སྒོ་ནས་ངོ་སྤྲད་ན། པད་མ་དྲ་བའི་རྒྱུད་ལས། གཅིག་དང་གཅིག་མིན་རྣམ་བརྟགས་པས།
ཕྱི་རོལ་དངོས་པོ་མི་འགྲུབ་སྟེ། །དེ་ཉིད་ཕྱིར་ན་དེ་བཟུང་དང་། །རྣམ་པར་ཤེས་པའང་ཡོད་མ་
ཡིན། །དེས་ན་འདི་དག་རང་ཉིད་ཚུལ། །རང་ལ་རག་ལས་གདན་ལ་ཁྱབ། །ཇི་བཞིན་མིང་དང་
ཇི་བཞིན་མིན། །འགྲོ་བ་འདི་དག་རྟོགས་པར་བྱ། །འདི་དེ་དམ་པའི་དོན་ཅན་གྱི། །བྱང་ཆུབ་
སེམས་སོ་འདི་དེ་ནི། །ཤེས་རབ་ཕ་རོལ་ཕྱིན་པའི་དངོས། །འདི་ཉིད་མཆོག་གི་སྟོང་ཉིད་ཀྱི། །
ཡེ་ཤེས་དེ་ལས་དེ་བཞིན་དུ། །རྣམ་དག་གཟུགས་ཉིད་དེ་ཡི་གཟུགས། །མེད་པ་ཉིད་ཕྱིར་དེ་
དབྱེར་མེད། །དགེ་བའི་སེམས་བྱུང་སེམས་རང་བཞིན། །དཀྱིལ་འཁོར་པ་ཀུན་ཤེས་པར་བྱ། །
ཞེས་པས་ཕྱི་དོན་དུ་སྣང་བ་ཀུན། གཅིག་དང་དུ་མ་ལ་སོགས་པའི་རིག་པས་རྣམ་པར་
བརྟགས་པས། གཟུང་བ་བདེན་པ་དང་འཛིན་པ་བདེན་པ་བ་དངོས་པོར་མ་གྲུབ་པས་ན། རང་
གི་བདག་ཉིད་དུ་གསལ་ཞིང༌། རིག་པ་བདག་གཞན་ཐམས་ཅད་ལ་ཁྱབ་པའི་བྱང་ཆུབ་ཀྱི་
སེམས་མི་འགྱུར་བའི་བདེ་བ་ཆེན་པོ་དམ་པའི་དོན་ཅན་དེ་ནི་ཤེས་རབ་ཀྱི་ཕ་རོལ་ཏུ་ཕྱིན་པའི་
དངོས་པོ་སྟེ། རྣམ་པའི་མཆོག་ཐམས་ཅད་དང་ལྡན་པའི་སྟོང་པ་ཉིད་དང་དབྱེར་མེད་པའི་ཟུང་
འཇུག་བདེ་བ་ཆེན་པོ་ནི་དབང་བཞི་པ་སྟེ། དེ་མངོན་དུ་བྱེད་པའི་ཐབས། པད་མ་དྲ་བའི་རྒྱུད་
ལས། ཟླ་བའི་དཀྱིལ་འཁོར་རྫོགས་པ་ལ། །དེ་ཡི་ནང་དུ་གནས་བསམས་པས། །དང་པོ་སྨིག་
-260-

སྔགས་ལ་འཇུག་པའི་སྒོ་ལས། ཐུགས་རྗེ་ཆེན་པོའི་ཆོས་སྐོར་རིམ་པ། ༨༩༽
རྒྱུའི་རྣམ་པ་སྟེ། །དུ་བའི་རྣམ་པ་གཉིས་པ་ཅན། །གསུམ་པ་མཁའ་སྣང་དང་མཚུངས་པ། །
བཞི་པ་སྒྲོན་མ་ལྟ་བུ་སྟེ། །ལྔ་པ་རྟག་ཏུ་སྣང་བ་ནི། །སྤྲིན་མེད་ནམ་མཁའ་ལྟ་བུའོ། །དེ་ལྟར་
རིམ་པར་བྱས་པའམ། །སོ་སོ་རེ་རེར་ངེས་མེད་པ། །སྲོག་ནི་སྤྲོ་ཞིང་དབྱུང་བར་བྱ། །དེ་ལྟར་
མཚན་མ་ལྔ་ཡིས་ནི། །སེམས་ནི་བརྟན་པར་གྱུར་པ་ཡི། །འགྲོ་བའི་དོན་ནི་རབ་སྒྲུབ་བྱེད། །
རྣལ་འབྱོར་པ་ནི་ཕུལ་བྱུང་ཤེས། །ཞེས་གསུངས་པས། རང་གཙོ་བོའི་ང་རྒྱལ་གྱིས་སྙིང་ཁའི་
ཟླ་བར་པད་མ་ཕྲ་མོ་ལ་གནས་པའི་ཧྲཱིཿཡིག་ཡུངས་འབྲུའི་ཚད་ཙམ་ཐིག་ལེ་ལས་འོད་ཟེར་
འཕྲོ་བར་བྱེད་པ་བསམས་ནས། ཐིག་ལེ་ཙམ་གྱི་ང་རྒྱལ་གྱིས་ཐིག་ལེའི་རྣལ་འབྱོར་བསྒོམ།
ཡང་ན་དཀྱིལ་འཁོར་གྱི་གཙོ་བོའི་ང་རྒྱལ་གྱིས་རང་གི་སྣའི་རྩེ་མོར་རང་གི་ལྷའི་མཚན་མ་ཕྲ་
མོ། དེའི་ནང་དུ་དཀྱིལ་འཁོར་གྱི་འཁོར་ལོ་མཐའ་དག་སྙིང་རྗེ་དང༌། ཤེས་རབ་མ་བྲལ་བར་
སྒོམ་པར་བྱེད་པ་ཕྲ་མོའི་རྣལ་འབྱོར་བསྒོམ་པའོ། །ཕྲ་ཐིག་དེ་དག་བརྟན་པར་གྱུར་ནས་ཁམས་
གསུམ་ཁྱབ་པའི་བར་དུ་སྤྲོ་བ་དང༌། བསྡུ་བར་བྱ་ཞིང༌། དེའི་ངང་ལ་ཅུང་ཞིག་མཉམ་པར་
འཇོག་ཏུ་གཞུག་གོ། ཡང་འོད་གསལ་གྱི་ངང་ལས་ཆུ་ལས་ཉ་འཕར་གྱི་ཚུལ་དུ་སྐད་ཅིག་གིས་
ཟུང་འཇུག་ལོངས་སྤྱོད་རྫོགས་པའི་སྐུ་རྟེན་དང་བརྟེན་པར་བཅས་པའི་དཀྱིལ་འཁོར་དུར་ཁྲོད་
སྲུང་འཁོར་དང་བཅས་པ་མེ་ལོང་གི་གཟུགས་བརྙན་ལྟར་གསལ་བར་བསྒོམ་པ། ཟུང་འཇུག་
སྒྱུ་མ་ལྟ་བུ་བསྒོམས་པས་བརྟན་པར་བྱས་སོ། །
དེ་ལྟ་བུའི་རིམ་པ་ལ་བསླབས་པས་དབང་བཞི་པ་ཟབ་མོའི་དོན་ཐོབ་པར་འགྱུར་རོ་
ཞེས་བརྗོད་ལ། གདོང་གཡོགས་བཅིངས་ན་བཀྲོལ་ལ། དོན་དམ་བྱང་ཆུབ་སེམས་ཀྱི་དཀྱིལ་
འཁོར་མཐོང༌། དབང་བཞི་པ་ཚིག་གི་སྒོ་ནས་ཐོན་ལུས་ངག་ཡིད་གསུམ་གྱི་དྲི་མ་དག། ལམ་
ཕྱག་རྒྱ་ཆེན་པོ་བསམ་གྱིས་མི་ཁྱབ་པ་བསྒོམ་པ་ལ་དབང་།
དམ་ཚིག་བཞི་བསྲུང་བ་ལ་
དབང་། འབྲས་བུ་སྐུ་གསུམ་དབྱེར་མེད་བདེ་བ་ཆེན་པོའི་སྐུའི་ས་བོན་བཞག། ཡེ་ཤེས་རྡོ་རྗེ་
-261-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
མངོན་དུ་འགྱུར་བའི་སྐལ་པ་དང་ལྡན་པར་བྱས་སོ་ཞེས་དག་པ་སྦྱིན་ནོ། །དེས་ཀྱང་གུས་པ་
དང་བཅས་པས་དཀྱིལ་འཁོར་ལ་བསྐོར་བ་བྱས། དཀྱིལ་འཁོར་དང་བླ་མ་ལ་ཕྱག་དང༌། ཡོན་
དང་། བདག་ཉིད་ཕུལ། ལྷག་ཆད་ཁ་སྐོང་གི་ཞི་བའི་སྦྱིན་སྲེག་བྱ། དཀྱིལ་འཁོར་རྒྱས་པར་
མཆོད། ཚོགས་འཁོར་བྱ། ཁྱོད་ཀྱིས་འཇུག་པ་འདི་སུ་ལ་སྨྲ་བར་མི་བྱའོ་ཞེས་བསྒོ། དེ་ཕྱི་རོལ་
ཏུ་ཕྱོགས་ཀྱི་གཏོར་མ་བྱིན་ནས་ནང་དུ་ཞུགས། ཕྱག་བྱས། མཆོད་ཡོན་ཕུལ། དགེ་རྩ་བསྔོས།
དཀྱིལ་འཁོར་ལ་ལན་གསུམ་བསྐོར། ཤར་སྒོར་ཕྱོགས་ཏེ་ཡི་གེ་བརྒྱ་པ་ལན་གསུམ་བརྗོད།
གང་ཡང་བདག་བློ་གཏི་མུག་པས། །ཅེས་སོགས་ཀྱི་ནོངས་པ་བཟོད་པར་གསོལ། ༀ་ཁྱེད་
ཀྱིས་སེམས་ཅན་དོན་ཀུན་མཛད། །ཅེས་སོགས་དང་། ༀ་ཨཱཿཧཱུཾ་བཛྲ་མཿ ཞེས་པས་ཡེ་ཤེས་
ཀྱི་འཁོར་ལོ་རང་བཞིན་གྱི་གནས་སུ་གཤེགས། ཨོྃ་བཛྲ་ས་མ་ཡ་ཛཿ ཛཿཧཱུྃ་བཾ་ཧོ། ཞེས་པས་
དམ་ཚིག་གི་འཁོར་ལོ་རང་ལ་བཅུག། ཨ་ཀཱ་རོ་བཟླས་ཤིང་རྡོ་རྗེ་དང་བཅས་པའི་ལག་པས་
ལྷའི་མཚན་མ་རྣམས་བསྡུ། རང་གི་མགོ་བོར་རྡུལ་ཚོན་ཅུང་ཟད་བླུག། དེ་ནས་མཚམས་དང་སྒོ་
རྣམས་དབྱེ། རྡུལ་ཚོན་དོན་དུ་གཉེར་བ་ཡོད་ན་ཅུང་ཟད་སྦྱིན། གཞན་རྣམས་མཆོད་རྫས་དམན་
པ་རྣམས་བུམ་པར་བླུགས་ཏེ། རྒྱན་དང་རོལ་མོ་དང་བཅས་པས་སྤྱན་དྲངས་པ་རྒྱ་མཚོར་
འབབ་པའི་ཆུ་ཀླུང་ལ་འདོར་བའི་ཆོ་གས་དོར། རྡུལ་ཚོན་ཁྱེར་བའི་བུམ་པ་ཆུས་བཀང་སྟེ་ཁྱེར་
འོངས་ལ། ཤིས་པའི་ཕྱིར་ཁང་པ་ལ་གཏོར། དེ་ནས། ཨོཾ་བཛྲ་ཀཱི་ལ་ཡ་ཨུད་ཀཱི་ལ་ཡ་སརྦ་ཀཱི་
ལན་བཛྲ་དྷ་ར་ཨཱཛྙ་པ་ཡ་ཧཱུྃ་ཧཱུྃ་ཧཱུྃ་ཕཊ་ཧོཿ ཞེས་པ། ཧཱུཾ་བཞིའི་སྔགས་དང་སྐམ་པའི་ཕྱག་རྒྱས་
ཕུར་བུ་བཏོན་ལ། ཨོཾ་རུ་རུ་སྤུ་རུ་ཛཱ་ལ་ཏིཥྛ་སི་དྷ་ལོ་ཙ་ན་སརྦ་ཨརྠ་སཱ་དྷ་ནེ་སྭཱ་ཧཱ། ཞེས་བཟླས་
པའི་འོ་མས་ཕུར་བུ་བཀྲུ་ཞིང་ཁུང་བུར་གཏོར་བས། བགེགས་ཀྱི་རྨ་དང་ཟུག་རྔུ་རྣམས་སོས།
སྒྲིབ་པ་དག་ནས་སངས་རྒྱས་ཏེ། རང་རང་གི་ཞིང་དུ་གཤེགས་པར་བསྒོམ། ཕུར་བུའི་ཡེ་ཤེས་
པ་རྣམས་རང་གི་ལག་གི་རྡོ་རྗེ་ལ་ཐིམ་པར་སྒོམ་ཞིང༌། བུམ་པ་བཀང་ལ་མཉམ་པར་བྱ།
-262-

སྔགས་ལ་འཇུག་པའི་སྒོ་ལས། ཐུགས་རྗེ་ཆེན་པོའི་ཆོས་སྐོར་རིམ་པ། ༨༩༽
ལེ་ཕྲན་བཅུ་དྲུག་པའོ། །རྗེས་སུ་སྨོན་ལམ་ཤིས་པ་རྒྱ་ཆེར་བྱའོ། །འཕགས་པ་སྤྱན་རས་
གཟིགས་དབང་ཕྱུག་པད་མ་དྲ་བའི་དཀྱིལ་འཁོར་གྱི་ཆོ་ག་སློབ་དཔོན་པདྨ་བཛྲ་གྱི་ལུགས་
ལེའུ་ཚན་གསུམ་པ་རྫོ